CELEX: 22017D1286
Language: ro
Date: 2016-02-05 00:00:00
Title: Decizia nr. 3/2016 a Comitetului mixt al SEE din 5 februarie 2016 de modificare a anexei I (Chestiuni veterinare și fitosanitare) la Acordul privind SEE [2017/1286]

20.7.2017   
               
               
                  RO
               
               
                  Jurnalul Oficial al Uniunii Europene
               
               
                  L 189/5
               
            DECIZIA NR. 3/2016 A COMITETULUI MIXT AL SEE
      din 5 februarie 2016
      de modificare a anexei I (Chestiuni veterinare și fitosanitare) la Acordul privind SEE [2017/1286]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Decizia de punere în aplicare (UE) 2015/261 a Comisiei din 6 februarie 2015 de modificare a Deciziilor 2010/470/UE și 2010/471/UE în ceea ce privește cerințele de sănătate animală pentru comerțul și importurile în Uniune de material seminal, ovule și embrioni de animale din specia ecvină (1) trebuie încorporată în Acordul privind SEE.
               
            
                  (2)
               
               
                  Prezenta decizie se referă la legislația privind animalele vii, altele decât peștii și animalele de acvacultură, și la produsele de origine animală precum ovule, embrioni și material seminal. Legislația privind aceste chestiuni nu se aplică Islandei, astfel cum se specifică la punctul 2 din partea introductivă a capitolului I din anexa I la Acordul privind SEE. Prin urmare, prezenta decizie nu se aplică Islandei.
               
            
                  (3)
               
               
                  Prezenta decizie se referă la legislația privind chestiunile veterinare. Legislația privind aceste chestiuni nu se aplică Liechtensteinului atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde și la Liechtenstein, astfel cum se specifică în adaptările sectoriale ale anexei I la Acordul privind SEE. În consecință, prezenta decizie nu se aplică Principatului Liechtenstein.
               
            
                  (4)
               
               
                  Prin urmare, anexa I la Acordul privind SEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      Punctul 93 (Decizia 2010/470/UE a Comisiei) din partea 4.2 a capitolului I din anexa I la Acordul privind SEE se modifică după cum urmează:
      
                  1.
               
               
                  Se adaugă următorul text:
                  „, astfel cum a fost modificat prin:
                  
                              —
                           
                           
                              
                                 32015 D 0261: Decizia de punere în aplicare (UE) 2015/261 a Comisiei din 6 februarie 2015 (JO L 52, 24.2.2015, p. 1).”
                           
                        
            
                  2.
               
               
                  Textul adaptării se înlocuiește cu următorul text:
                  „data de «30 septembrie 2014» de la articolul 2 litera (a) și litera (d) punctul (i) se citește, pentru statele AELS, «25 februarie 2015». Data de «1 octombrie 2014» de la articolul 2 litera (b) și litera (d) punctul (ii) se citește, pentru statele AELS, «26 februarie 2015». Data de «31 august 2010» de la articolul 2 literele (b), (c) și litera (d) punctul (ii) se citește, pentru statele AELS, «1 iulie 2011». Data de «1 septembrie 2010» de la articolul 2 litera (c) și litera (d) punctul (ii) se citește, pentru statele AELS, «2 iulie 2011».
                  Data de «31 august 2010» de la articolul 4 literele (a) și (b) se citește, pentru statele AELS, «1 iulie 2011». Data de «1 septembrie 2010» de la articolul 4 litera (b) se citește, pentru statele AELS, «2 iulie 2011».”
               
            Articolul 2
      Textul Deciziei de punere în aplicare (UE) 2015/261 în limba norvegiană, care urmează să fie publicat în suplimentul SEE la Jurnalul Oficial al Uniunii Europene, este autentic.
      Articolul 3
      Prezenta decizie intră în vigoare la 6 februarie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 5 februarie 2016.
         
            
               Pentru Comitetul mixt al SEE
            
            
               Președintele
            
            Claude MAERTEN
         
      
      
         (1)  JO L 52, 24.2.2015, p. 1.
      
         (*1)  Nu au fost semnalate obligații constituționale.